རྩེད་མཚར་དང་ཀུ་རེའི་ཁྲོད་ཆ་འཕྲིན་གྱི་གཏམ་སྒོ་འབྱེད་དུས།དུང་བ་ཟབ་མོ་ཞིག་གིས་ཞོ་ལྟར་ཆགས་པའི་ཕ་ཡུལ་གྱི་རི་ཆུ་ནགས་གསུམ་ལ་བདེ་འཚམས་གླེང་ཞོར་།ལྷད་མེད་ཀྱི་གཤིས་ཀ་དངས་མོ་ཞིག་གི་འགྲིན་ངག་གཡར་ནས་ཡལ་བཞིན་པའི་མཐོ་སྒང་གིི་རྣམ་ཤེས་ཤིག་ལ་བླ་འགུགས་བྱས་པ།ས་མཐའི་གནས་མལ་ནས་རྙེད་པའི་ཆེས་ཐོག་མའི་གཤིས་ཀ་གཉོམ་ཤེས་ཤིག་དང་།ཆེས་མཐའ་མའི་གྱེས་ཕྱག་ཟབ་ཤེས་དེ་ཡང་ཡིན།སྲིང་ཆུང་མ་།ལས་སྐལ་ཀྱི་བདག་མོ།མཐོ་སྒང་གི་མ་ཡུམ།ཆ་འཕྲིན་ལས་རང་སྐད་གཙང་མའི་ལབ་གླེང་བྱས་པ།ས་མཐའི་ཁྱིམ་གཞི་ལ་དྲོད་ཁོལ་ཡལ་བའི་མུན་ནག་གི་མཚན་མོ་ཡིན་ལ།སྙན་འགྱུར་གྱི་དབྱངས་དབྱངས་རྟ་ལས་བརྩེ་སེམས་ཀྱི་གླུ་གཞས་བླངས་